钦定古今图书集成/明伦汇编/氏族典/第114卷 > 《廖用贤尚友录》 > 来历
## 钦定古今图书集成/明伦汇编/氏族典/第114卷 > 《廖用贤尚友录》 > 来历

按《后汉书来歙传》：“棱子历，字伯珍，少袭爵，以公主子
永元中，为侍中，监羽林右骑。永初三年，迁射声校尉。
永宁元年，代冯石为执金吾。延光元年，尊历母为长
公主。二年，迁历太仆。明年，中常侍樊丰与大将军耿
宝、侍中周广、谢恽等共谗陷太尉杨震，震自杀，历遂绝。周广、谢恽不与交通，皇太子废为济阴王。历要结”
光禄勋祋讽等十馀人，俱诣鸿都门，证太子无过，不
当坐。帝与左右患之，乃使中常侍奉诏胁群臣，乃各
稍自引起，历独守阙，连日不肯去。帝大怒，乃免历兄
弟官，削国租，黜公主不得会见。历遂杜门不与亲戚
通，时人为之震栗。及帝崩，阎太后起历为将作大匠。
顺帝即位，朝廷咸称“社稷臣”，于是迁为卫尉。永建元
年，拜车骑将军。三年，母长公主薨，历称病归第，服阕，
复为大鸿胪。阳嘉二年，卒官。